Tässä ohjelmassa: Mitä uskot tulevaisuuden tuovan tullessaan?
Uskon, että Jumala toimii entistä voimallisemmin.
Yhä useammat löytävät Hänen valtakuntansa.
Ihmeet vakuuttavat uskosta osattomat ja ateistit, -
että Kristus on todella ylösnoussut ja rakastaa ihmistä.
KÄÄNNEKOHTA Elää paras elämäni
Tervetuloa katsomaan uutta innostavaa jaksoa.
Toivon, että uskosi vahvistuu niin, -
että se kantaa olosuhteistasi riippumatta.
Miten sitten elää voittoisaa elämää?
Kathy Edwards vastaa kysymykseen.
Rakastan Raamatun kertomuksia.
Kerran eräs pastori kehotti avaa- maan Apostolien tekojen luvun 29.
Seurakuntalaiset hämmentyivät, kun heille selvisi, että lukuja on 28.
Pastorin seuraavilla sanoilla oli syvä vaikutus elämääni.
Luku 29 on sinun tarinasi. Mitä Raamatussa sanottaisiin sinusta?
Raamatussa on paljon kertomuksia: -
Daavid ja Goljatti, Daniel leijonien luolassa, -
kolme juutalaista poikaa, kuningatar Ester ja Ruth.
Niissä kerrotaan todellisista ihmisistä, -
jotka joutuivat toivottomiin tilanteisiin ihan niin kuin mekin.
Monet kertomukset päättyvät voittoon ja uskonsankaruuteen.
Jotkut kuitenkin loppuvat surullisesti ihmiselämän tuhoutumiseen.
Miten sinun tarinasi loppuu?
Kertooko se uskosta ja tottelevaisuudesta vai -
vastarinnasta ja pahanilkisyydestä?
Job joutui häväistyksi, ja Daavid kulki kuoleman laakson halki, -
mutta heidän tarinansa jatkuivat. Job sai valtavan siunauksen ja -
Daavid muistetaan Jumalan mielen mukaisena miehenä.
Vaikka olisit häpeissäsi ja alas- painettu, muutos on mahdollinen.
Onko nimesi Elämän Kirjassa? Oletko uskovien joukossa?
Tarina, jonka valintamme kirjoittavat, taltioidaan taivaaseen.
Miten sitten kirjoittaa hyvä tarina? Ohje löytyy Raamatusta.
Minun elämänohjeeni on kirjoitettuna Psalmeissa 1 ja 101.
Psalmi 1 puhuu Herran lain tutkiskelusta päivin ja öin, -
Ja Psalmi 101 viisaasta ja nuhteettomasta elämästä.
Jokaisella on oma tarinansa ja vapaus valintaan.
Valintaoppaaksi Jumala antoi meille Raamatun.
Valitse hyvä tarina olemalla kuuliainen Jumalalle askel kerrallaan.
Kiitos Kathy. Nia Franklin on vuoden 2019 Miss America.
Kilpailun 100 vuoden historiassa hän on vasta 9. afroamerikkalainen.
Matkalla voittoon oli pettymystä ja pelkoa, mutta usko kantoi Niaa.
Erica Linney haastattelee.
Nia Franklinilla on opperalaulajan tutkinto.
Miss America -kruunu v. 2019 nosti hänet yleiseen tietoisuuteen.
Nia nousi huipulle tragedian keskeltä.
Opiskellessaan ensimmäistä vuotta yliopistossa -
hänen isällään diagnosoitiin harvinainen imusolmukesyöpä.
Tilanne oli vaikea. Monesti hänen ei uskottu selviävän yön yli.
Oli musertavaa olla poissa kotoa ja yrittää keskittyä opintoihin.
Vanhempani toivoivat, että jatkan opiskelua ja keskityn kursseihini.
Miten uskosi auttoi sinua silloin?
Usko, rukous ja kristityt ystävät auttoivat, -
kun jouduin surun valtaan, eikä minua huvittanut mennä tunneille.
Usko ja tavoitteiden mielessä pitäminen olivat todella tärkeitä.
Nian isä sai kemoterapia- ja säteilyhoitoja kahden vuoden ajan.
Sairaus kuitenkin paheni. Hoitovaihtoehdot olivat vähissä.
Lääkärit päättivät tehdä kantasolusiirron, -
jos löytyisi yhteensopiva luovuttaja.
Kantasoluluovuttajien poolista ei sopivaa henkilöä löytynyt.
Afroamerikkalaisten tapauksessa se onkin vaikeaa, -
kuten olen oppinut "Be the Match" -järjestöstä.
Haluankin kannustaa ihmisiä liittymään kantasolupooliin.
Onneksi isälläni on kolme lasta ja myös sisaruksia.
Hänen sisarensa Julien solut täsmäsivät mutta ikä ei.
Veljeni ja sisareni olivat alle vaaditun 18 v., minä puolestani 19.
Soluni täsmäsivät täysin. Se tuntui ihmeeltä.
Nyt isäni on parantunut täysin.
Solusiirto osui vanhempieni häiden vuosipäivän aatoksi.
Kiitos Jumalalle, että lääkärit pysyivät toiveikkaina.
Sairauden harvinaisuuden vuoksi olisi ollut helppo luovuttaa.
Tästä seurauksena ilmoittauduit Miss America -kilpailuun. Miksi?
Yhteys on epäsuora. Isäni sairastui ensimmäisenä opiskeluvuotenani.
Aloin kilpailla vasta maisteriopintojeni vaiheessa.
Minulla oli enemmänkin mielessä -
miten tapaisin samanikäisiä ja samanmielisiä naisia.
Jotkut ystäväni kannustivat, ja ajattelin, -
että osallistuminen olisi hyvä tapa rahoittaa opiskeluni.
Isäni oli tuolloin pois työstä, ja tarvitsin rahaa koulun lisäksi -
kandiopintojeni aikaisen lainan lyhentämiseen.
Lopun tiedämmekin. - Ihan totta.
Kun sitten kuulit nimesi, miltä sinusta tuntui?
TV:stä näimme kyyneleesi, mutta mitä koit sisälläsi?
Koin siunausta ja kiitollisuutta ja olin häkeltynyt.
Monet panostavat kilpailuun koko elämänsä.
Minä en ollut valmistautunut jo kouluajoista lähtien, -
vaan olin käyttänyt siihen vain runsaat kaksi vuotta.
Koin saaneeni voiton Jumalalta. Äitini totesi tämän jo lavalla.
Uskon siihen, koska ilman aiempaa kokemusta on mahdotonta voittaa.
Vuosi 2019 oli historiallinen. Voittajat, -
Miss Teen USA, Miss USA, -
Miss America ja Miss Universum - olivat kaikki värillisiä.
Luen mitä olet sanonut O Magazinen haastattelussa.
Olet yhdeksäs afroamerikkalainen Miss America.
Tämän tosiasian todettuaan joku ihmetteli miksi yhä pidämme kirjaa.
Sinä sanoit, että niin pitää tehdä kunnes emme enää pysty.
Miksi asia on sinulle henkilökohtaisesti tärkeä?
Minun ei pitäisi olla vasta yhdeksäs kilpailun 92 voittajasta.
Luvut ovat tärkeitä, koska moninaisuus ei ole toteutunut.
Sinällään se on ihan OK, koska olemme kaikki samanarvoisia.
Edustuksen kattavuudella on kuitenkin väliä, ja siksi -
on suuri kunnia olla 92. voittaja ja 9. afroamerikkalainen.
Molemmat ovat minulle tärkeitä.
Mitä sanoisit nuorelle tytölle, joka unelmoi misseydestä?
Sanoisin, että ole sinnikäs. Kilpailu on kovaa.
Suhtaudu vakavasti. Pidä mielessäsi, että -
missinä olet roolimalli monelle misseydestä unelmoivalle naiselle.
Itseluottamus on paikallaan, mutta tulee myös olla nöyrä.
Ehkä voitto juuri sillä kerralla ei ollut Jumalan tarkoitus.
Kun hyväksyy tämän, häviö ei ole pettymys.
Iloitse kilpailemisesta sinällään ja luota Jumalan suunnitelmaan.
Toivon, että sait rohkaisua ylittääksesi vastoinkäymiset.
Katkon jälkeen minulla on tuttu vieras.
Ihmeet ja merkit ovat seuranneet hänen julistustaan.
Hänen uuden kirjansa aiheena on usko yliluonnolliseen.
Käännekohta-ohjelma ei ole ainoastaan TV-lähetys.
Seuraa meitä sosiaalisessa mediassa.
Vieraani on kansainvälisesti tunnustettu profeetta.
Hän on myös kirjailija ja on täällä kertomassa neljännestä kirjastaan.
Demontae Edmonds, tervetuloa. - Kiitos. - Ilo on puolellani.
Käsittelet uskoa yliluonnolliseen. Uskosta on kirjoitettu paljon.
Monille meistä "usko on sen todellisuutta, mitä toivotaan, -
sen näkemistä, mitä ei nähdä".
Mitä muuta meidän pitäisi tietää?
Ehkä ensimmäiseksi mieleen tulee parantamisen armolahja.
Profetoiminen on tärkeää, mutta 1. Kor. 12 mainitsee myös uskon.
Uskon lahja on avain yliluonnollisiin tekoihin.
Kirjasi alussa kerrot näystä, jossa Jeesus ilmestyi sinulle, -
ja puhut siihen ja tyttäresi syntymään liittyvistä tiedon sanoista.
Kerro tästä tapahtumasarjasta, -
ja miksi se oli ratkaiseva kirjan kannalta?
Minulle profetoitiin vuonna 2014, -
että vaimoni synnyttäisi vähän yli 3-kiloisen tyttövauvan ja -
että kolmen tunnin synnytys olisi ongelmaton.
Tyttäremme syntyi saman vuoden joulukuussa. Paino oli 3,1 kg.
Soitin ja kerroin miehelle, jolta sain tiedon sanat.
Hän sanoi, että seuraavaksi saisin Jeesuksen vieraakseni.
Se ei vaatisi paastoa tai rukousta.
Sen päivän iltana, jona vauvamme syntyi, olin aivan uupunut.
Aloin tapani mukaan rukoilla enkä muistanut profetiaa.
Silloin Herra tuli luokseni ja alkoi puhua minulle -
uskosta yliluonnolliseen ja muistakin lahjoista 1. Kor 12:ssa.
Olet sanonut, että Raamatun mukaan uskon lahja -
on tarkoitettu kaikille uskoville, ei vain erityishengellisille.
Mitä opit kohtaamisessasi Herran kanssa?
Näin siis Hänet, ja Hän kysyi tiedänkö mikä uskon lahja on.
Kun Herra kysyy, Hän tietää, ettet tiedä. Hän näytti elävää vettä.
Se oli kuin nesteytettyä violetinsävyistä energiaa.
Hän sanoi, että tätä ovat saaneet Smith Wigglesworth ja Jack Coe ja -
muut suuret Jumalan miehet. Näin veden määrän lisääntyvän.
Hän sanoi vuodattavansa vettä uskoville seuraavassa herätyksessä.
Siitä tulisi yksi työkalu sielujen elonkorjuussa.
Mitä näit, että tapahtuu, kun Henki alkaa liikkua?
Usein puhumme, miten Henki ennen liikkui herätysten aikana.
Vertailukohtamme on Apostolien tekojen kuvauksessa.
Uskon kuitenkin, että Jumala toimii vieläkin voimallisemmin.
Monet löytävät Hänen luokseen.
Näemme enemmän ihmeitä ja merkkejä.
Saamme olla todistamassa yliluonnollisia asioita.
Ne vakuuttavat ei-uskovia Kristuksesta ja Hänen rakkaudestaan.
Tiedätkö koska tuo aika koittaa?
Mielessäni on seurakunta Lontoossa, jossa -
monena sunnuntaina yli sata nuorta on antanut elämänsä Kristukselle.
Alttarille jäävät aseet, veitset ja huumeet. Näin ei ole kaikkialla.
Minusta siinä on kyse herätyksestä.
Miten tiedämme, että Herran tarkoittama ajanjakso on alkanut?
Hän näytti minulle stadioneita täynnä uskovia ja miten -
monet oppivat tuntemaan Herran Jeesuksen Kristuksen.
Kokouksia pidetään stadioneilla nytkin, mutta mittakaava kasvaa.
Maalliset TV-kanavat alkavat lähettää ihmisten todistuksia -
Pyhän Hengen aikaansaamasta elämänmuutoksesta.
Erityisesti Hengen yliluonnollinen toiminta ja ihmisten todistukset -
saavat alaa julkisuudessa.
Nykyäänhän ei kuule Jumalan teoista ellei käy seurakunnassa.
Kirjasi sanoma on, miten tavalliset ihmiset, eivät vain pastorit, -
voivat päästä osalliseksi profeetallisesta voimasta.
Kertomatta kaikkea, mainitse jotain käytännöllistä, -
jota minä, Sally Zimbabwessa tai Colin Adelaidessa voimme tehdä, -
jotta yliluonnollinen voima avautuisi ennenkokemattomalla tavalla.
Tarkoitan sellaista Pyhän Hengen toimintaa, -
joka ilmenee ihmeinä ja sielujen pelastumisena.
Olen koonnut käytännön periaatteita kirjan lukujen loppuun.
Yksi niistä on, että ilman uskoa ei voi uskoa yliluonnolliseenkaan.
Uskon lahja annetaan yleensä vain uskossa eläville.- Mitä tarkoitat?
Tarkoitan syntien tunnustamista, Sanaan uskomista ja sen tutkimista.
Me rakennamme omaa uskoamme, mutta Jumala vuodattaa uskon lahjan.
Sen ansiosta tapahtuu ihmeitä, parantumisia ja vapautumisia, ja -
se saa kokemaan yliluonnollista huolenpitoa.
Uskossa vaeltaminen on siis luottamusta -
Jumalan huolenpitoon ja uskoa Hänen Sanaansa.
Uskon lahja toimii tavallisen elämän yläpuolella.
Aina ei kuitenkaan ole kyse ihmeestä vaan läpimurrosta.
Vierailin Intiassa. Kokoukseni aikana myrskysi ja satoi.
Lähistöllä oli toisen uskonnon ihmisiä äänentoistolaitteineen.
Sade ja melu tekivät julistamisen mahdottomaksi.
Käskin myrskyä loppumaan. Niin tapahtui.
Jumalan voiman nähdessään muslimit ja hindut halusivat pelastua.
Komensin Jeesuksen nimessä ja jatkoin julistusta.
Tapahtunut oli kuulijoille merkki Kristuksen todellisuudesta.
Palaamme tähän vielä uudestaan. Katsoin aamulla haastattelua, -
jossa nuori nainen kertoi olleensa noita joko Keniassa tai Ugandassa.
Hän kertoi, että noidilla on kyky saada sade loppumaan, ja -
ottaa hallintaansa maa-alueita.
Tällainen puhe varmaan hermostutti joitain kristittyjä katsojia.
Seuraavaksi kuulemme kokemuksistasi ja -
siitä kuinka jokainen uskova voi kokea samaa.
Käsittelet aihetta kirjassasi "The Supernatural Gift of Faith".
Jatkamme katkon jälkeen.
Olet tarkka siitä, millä ruokit kehoasi.
Millä ruokit mieltäsi?
Ajattele sitä.
Kiitos Demontae, että tulit vieraaksemme.
Keskustelemme uudesta kirjastasi "Yliluonnollisen uskon lahja".
Puhuimme aiemmin matkastasi Intiaan, -
rajusta myrskystä ja häiritsevästä äänekkäästä ryhmästä.
Sinä käskit myrskyä tyyntymään.
Tarvitseeko jokainen kristitty tällaista lahjaa?
Intiassa, jossa on 3000 jumalaa, sitä tarvitaan, -
mutta jos asun Brooklynissa, Lontoossa tai Adelaidessa, -
tarvitsenko tällaista voimaa? - Ilman muuta.
Tilanteet ja olosuhteet eivät ehkä ole yhtä dramaattisia, -
mutta voit silti kokea uhkaa.
Taloudellinen tilanteesi voi olla romahtamispisteessä.
Käsittelen kirjassani haasteellisia tilanteita, -
joissa Jumala tekee ihmeen yliluonnollisen uskon välityksellä.
Kerroin aiemmin nuoresta naisesta Keniasta tai Ugandasta, -
jota koulutettiin noidaksi 8-vuotiaasta lähtien.
Kouluttaja oli eräs siinä maassa tunnettu pop-artisti.
Tämä oli myynyt sielunsa saadakseen menestystä.
Nainen kertoo useista sielunsa myyneistä artisteista.
Matkustat ympäri maailmaa, ja julistuksesi on saanut vastakaikua.
Onko Jumala tehnyt yliluonnollisia asioita -
ihmisten kautta, joita sanomasi on koskettanut.
Esimerkkinä olkoon ystäväni ja uskonsisareni Jackie.
Hän oli kävelemässä Tel Avivissa ja eksyi väärälle kadulle.
Joku mies piiritti hänet, alkoi puhutella ja yritti raiskata.
Jumalan voima tuli hänen ylleen, kun hän huusi Jeesusta avuksi.
Voima muutti hänen kehonsa kylmäksi metalliksi.
Kylmä keho sai miehen irrottamaan otteensa ja perääntymään.
Mies oli ymmällään ja juoksi tiehensä.
Uskon, että usko yliluonnolliseen toi Jackielle Jumalan suojan.
Puhut kirjassa profeetallisesta voimasta ja sen merkityksestä -
taloudessa, koulutuksessa sekä työ- että arkielämässä.
Erityisesti näin on Jumalan antamissa tehtävissä.
George Muellerin orpokodissa Englannissa hoidettiin tuhansia lapsia.
Hän ei ikinä pyytänyt rahaa vaan rukoili ja uskoi yliluonnolliseen.
Dr. Pat Robertson piti Muelleriä esimerkkinä -
miten luottaa Jumalan yliluonnollisiin resursseihin.
Voisitko rukoilla katselijoiden puolesta, -
että Jumala antaisi uskon yliluonnolliseen, -
unohtamatta Raamatun lukemisen ja tutkimisen tärkeyttä.
Rukouksessa toisten puolesta on voimaa.
Isä kiitämme jokaisesta katsojasta.
Pyydämme Jeesuksen Kristuksen nimessä, että annat -
yliluonnollisen uskon jokaiselle katsojalle, joka sitä janoaa.
Vaikuta yliluonnollisesti -
perheissä, taloudessa, terveydessä, palvelutyössä ja liiketoiminnassa.
Pyydämme Jeesuksen nimessä, että saamme kuulla näin tapahtuneen.
Aamen. Vieraani kirjan nimi on -
"Usko yliluonnolliseen: profeetallisen voiman avautuminen".
Kiitos vierailusta. - Kiitos kutsusta.
Ohjelma-aikamme on lopussa, mutta löydät lisäaineistoa -
TPZone.com:sta, Facebookista ja Instagramista.
Näkemiin ja Jumalan siunausta.
CHEVELLE FRANKLIN: "Eteenpäin sinun voimassasi"
Sinä olet tehnyt minut.
Sinä kudoit minut äitini kohdussa.
Sinä olet auttajani.
Kun tulen luoksesi, et aja minua pois.
Sinä pidät minusta huolen. Sen avulla selviän.
Sinä olet haarniskani.
Olen turvassa. Olet kaikki mitä tarvitsemme.
Kaikki mitä tarvitsemme. Vain sinä riität.
Vaellamme sinun voimassasi. Sinun voimasi kantaa meitä.
Meillä on voimaa vaikka kuuhun asti.
Mikään ei estä meitä.
Vaellamme sinun voimassasi. Sinun voimasi kantaa meitä.
Meillä on voimaa vaikka kuuhun asti. Mikään ei estä meitä.
Sinä olet parantajani. Sinä et viivyttele.
Sinä olet isäni.
Kaikki hyvä tulee sinulta.
Sinä olet vapauttajani.
Katkaiset kaikki kahleet.
Vaellamme sinun voimassasi. Sinun voimasi kantaa meitä.
Meillä on voimaa vaikka kuuhun asti. Mikään ei estä meitä.
Vaellamme sinun voimassasi. Sinun voimasi kantaa meitä.
Voimamme riittää vaikka kuuhun asti. Mikään ei estä meitä.
Vaellamme ylistäen, halleluja...!
Vaellamme sinun voimassasi.
Suomennos: Pirkko Oittinen